‘‘હવે તમને શું કહેવું ? અમારા સાંભળવા-માનવાનું કોઇ મહત્વ જ ક્યાં રહ્યું છે. હવે તો બસ સ્વીકારી જ લેવાનું છે. કોઇ કોઇ વળી એમ બોલે કે ‘ ના અમે તો કોરા કટ્ટ છીએ કે ના ચાર વર્ષ પહેલાં એક વાદળી વધારે સારું વરસી હતી ’ તો તરત જ પેલા લોકો તેના પર તૂટી પડે છે. તરત જ બૂમો પાડવા માંડે છે કે ‘‘એક તો આટલી બધી મહેર થઇ છે ને તમે સ્વીકારવા તૈયાર નથી. યાદ રાખો, અત્યારે જેવું વરસવામાં આવે છે તેની કદર નહીં કરો તો પછી દેશના ઇતિહાસમાં આવું ચોમાસું ક્યારેય નહીં આવે. કાયમી દુકાળ થઇ જશે. પછી એક એક ટીપાં માટે તરસજો. ત્યારની પેઢીઓ તમને શાપ આપશે કે વર્ષો પહેલાં કોઇ આટલું સારું વરસતું હતું પણ તે વખતે અમારા બાપદાદાઓએ તેની કદર ના કરી. એમાં અમારા ભાગનું ચોમાસું પણ જતું રહ્યું. ’’